546 DI: KOCH ANTAL 
föl van tüntetve. Rájöttem aztán, hogy föl van tüntetve ez a dolomitrög 
ZSIGMONDY ViLMosnak rA városligeti artézi kút Budapesten 18789 című 
munkájához mellékelt, 1 : 66,240 méretű geologiai térképen is, mely a 
dr. HormaNnw K.-féle eredeti fölvételnek pontos másolata. Ugyanezt a 
térképet egy évvel később dr. Szazó Józser tanár is mellékelte volt 
cBudapest geologiai tekintetben (A m. Orvos. Term. vizsg. 1879-iki 
vándorgyűlése munkálataibólns) című dolgozatához. 
Ezen tényeket fölelevenítve, csak annak a reménységnek adok még 
kifejezést, hogy Budapest környéke részletes geologiai térképének leendő 
új kiadásában a szóban forgó kis dolomitrög nem fog kimaradni; és 
azt a szerény óhajt is nyilvánítom, hogy az újból kiadandó részletes 
geológiai térkép valamivel nagyobb méretű legyen majd, mint a mostani, 
úgy, hogy a kisebb tért elfoglaló geológiai képződmények is elég fel- 
tünően és híven jelezhetők legyenek azon. 
2. A Megalodus Ampezzanus n. f. Hörn. R. előfordulása 
Budapest vidékén. 
(Lásd a III. tábla 14—1c ábráit.) 
Bursák J. pedagógiumi hallgató két év előtt egy szép, közepes 
nagyságú Megalodus-kőbélt hozott volt Ferenc öcsémnek, pedagógiumi 
tanárnak, amelyet ő a Gellérthegy északi tövében, egy házépítéshez oda- 
szállított dachsteinmészkő-halomban talált volt, a nélkül, hogy megtudta 
volna, hogy Buda vidékének melyik dachsteinmészkő-bányájából hozták 
azt oda. Öcsém intézetemnek ajándékozta volt ezt az érdekes Megalodus- 
példányt, amelyet meghatározván, igyekeztem két nyáron át a Buda vidéki 
összes dachsteinmészkő-bányák fölkeresése és megvizsgálása után rájönni, 
hogy voltaképen melyikből kerülhetett ki ez az érdekes példány. Sajnos, 
hogy ez még mindig nem sikerült, mert sehol sem fedezhettem föl ezen 
fajnak a nyomát sem, ámbár a kőbél rózsaszínű meszéhez hasonló színű 
dachsteinmész-padokat, az uralkodó tejfehérek és sárgásfehérek között, 
majdnem minden nagyobb bányában találtam volt. Ennek dacára nagyon 
valószínűnek kell tartani, hogy ez az érdekes Megalodus-kőbél csakugyan 
valamelyik Buda vidéki dachsteinmészkő-bányából való, és a városba 
szállított mészkővel együtt szerencsés véletlenből került a Gellérthegy 
aljára, és ott egy érdeklődő egyén kezeügyébe. 
Példányunk egy közepes nagyságú Megalodus-kagylónak csaknem 
teljes és ép kőbele, melyen csak a búbok hegyei, és a homlokszegély 
vannak letöredezve. A hatalmas zárfogszerkezet kidúdorodó, vastag 
nyomai, a lunula közepén kitünően láthatók, habár a részletek kissé 
elmosódva vannak. 
A példánynak kőzete — mint már említém — rózsaszínű, tömör 
